1. сынып

Сабақтың тақырыбы: Табиғатқа саяхат. Ә дыбысы мен әрпі.

**Оқу бағдарламасына сәйкес оқу мақсаты:**

 1.3.3.1 мұғалім көмегімен мәтінге суреттер, сызбалар арқылы жоспар құрып, оған ат (тақырып) қою

1.3.4.1 мұғалім көмегімен оқыған/тыңдаған мәтіндердегі ақпаратты сурет, сызба, белгілер қолданып жеткізу

1.9 Сөздерді, дыбыстарды орфоэпиялық нормаларға сәйкес дұрыс айту

**Сабақ мақсаты:** Осы шеберлік сабағында мен жаңа технологиялар мен ұлттық ойын түрлерін қолдана отырып сөз байлығын молайтуға баулимын.

 Барлығы:Жаңа білімді меңгереді.

Көбі:Тақырыпты түсініп, тыңдап, жетекші сұрақтар арқылы талқылайды.

Кейбірі: Алған білімді өмірде қолдана алады.

**Жетістік критерийлері:** Айтылған сөздер мен сөйлемдердің көпшілігін дұрыс қайталай алады. Нақты сөйлеу арқылы, мәселені түсінгенін көрсете алады.

**Сабақтың басы:** /5 минут/

(МК) Оқушылардың сабаққа дайындығын тексеру.

Сабақтың басталуына жағымды ықпал ететін көңіл күй қалыптастыру. Сабақ мақсатымен таныстыру.Әрі ынтымақтастық атмосфераны қалыптастыру үшін оқушылардың назарын тақтадағы әтештің суретіне аударамын.

* Балалар бүгін біздің сабағымызға Әтеш қонаққа келіпті.
* Өзім төмендегі өлең жолдарын оқимын.

Әтешіміз ақ қанат

Күзетшідей қырағы.

Таң азанда қақпада ,

Айқай салып тұрады.

* Балалар кім әтеш сияқты шақыра алады?
* Ал, әтеш таң азаннан неге айқайлайды?
* Дұрыс
* Ояндың енді не істеу керек?
* Дұрыс, азаматсың! Ал қанекей бастайық / Сергіту жаттығулары орындалады, әрі музыка ойналып тұрады / Осындай жақсы көңіл күймен сабағымызды ары қарай жалғаймыз.
* Әтеш тек қана бізді оятты ма?
* Әке қайда кетті?
* Әпеке не істейді?
* Ал, әжеміз ше?
* Сонымен балалар біз бүгін қандай әріппен танысамыз.

Ә дыбысы мен әрпі деген тақырыпты өтеміз.

**Сабақтың ортасы :** 30 минут Сабақта БББ әдіс – тәсілін қолданамын.

1. **Біз не білеміз?** / ә дыбысы мен әрпі туралы не білетіндерін ортаған салады/
2. (МК,Т) Сендерге Әтеш суреттер алып келіпті сол суреттермен жұмыс жасаймыз.

 **Сурет бойынша жұмыс**

Топтарға тақырыпқа сай суреттер беріледі. Сол суреттерге қарап оқушылар шағын әңгіме құрастырып, ат қояды. Онда суретте қай жыл мезгіл бейнеленгенін әрі бүгінгі Ә әрпіне байланысты сөздерді қатыстырып сөйлем құрастырулары керек. Сөйлемдері бір –бірімен байланысып шағын әңгіме ұласқаны жөн.

1. (МК,Ұ) Балалар біз Әтешпен бірге **сергіту сәтін** жасаймыз.

Таң әлі атқан жоқ

Маңай әлі қараңғы .

Әтеш ерте оянып,

Жан –жағына қарады

Шынықтырып денені,

Қанаттарын қағады.

Ку –ка –ре –ку тұр – тұрлап ,

Оятады даланы.

4.**«Қай әріпті жоғалттым?»** ойыны
... ке, ... демі, с... нді, ... н, д... рі т.б

 **Біз тағы не білеміз?**/ балалар өз ойларын ортаға салады/

5. **Енді не білгілерің келеді?**

Ж) Иә жазып үйренейік. Әтештің қолындағы Ә әрпінің жазылуына назар аударады.Тақтаға өзім жазып көрсетемін. Оқушылар үлгі бойынша жазып үйренеді.

**6.Қыз қуу ойыны** : Бұл ойынының ережесіне сәйкес оқушылар атқа мініп ұл бала қыз баланы қуып ,ұстап алуы керек . Қыз бала мақал –мәтелдің бастапқы жолын айтады ал ұл бала сол мақалды жалғастыруы керек. Қыз бала мақалдың басын айтып бір қадам алға жылжиды. Ал ұл бала тек жалғастыра алса ғана алға қадам жасайды. Осылай жалғасады , алқыз баланы мақалы таусылып қалса оны ұл бала бастап ,қызбала жалғастыруы керек.Ойын барысында кім қуып жетеді,немесе жете алмайтындығы белгілі болады. Әке көрген оқ жонар,

Шеше көрген тон пішер. т.б

**7.Сабақтың соңы:** **Ақсерек –көксерек ойынын** ойнаймыз, топтарға жұмбақтар жасырылады. Қай топ жұмбақтың шешуін тауып , әрі дыбыстық талдау жасайды да, топтан бір оқушыны ала алады. / сөзде ә әрпі болу керек/

8.Ойын аяқталып болғаннан кейін екі жұлдыз , бір тілек арқылы сабақты қорытындылаймыз.